जो हालात बिहार में बने थे, वही हालात यूपी में दोहराये जा सकते हैं। जहां पर लालू और पासवान दोनों को जनता ने धराशाही कर दिया था। यदि यूपी में ऐसा होता है तो माया की बसपा और मुलायम की सपा को नुकसान होना तय है। ऐसे में भाजपा और कांग्रेस को यूपी में अपने आप को खड़ा करने का एक बड़ा अवसर मिल सकता है, जिसे ये पार्टियॉं अपनी जीत में बदलने में कोई कसर नहीं छोड़ने वाली हैं। इस दूरन्देशी राजनैतिक सम्भावना को फिलहाल तो खयाली पुलाव ही समझा जायेगा, क्योंकि अभी तो चुनावों के कई चरण पूरे होने हैं। देखना होगा कि चुनाव का अन्तिम चरण पूर्ण होने तक राजनेता और जनता क्या-क्या नजारे पेश करते हैं?